Թեհրանում կատարւեց անսպասելին` արարողակարգային նկարահանումներից յետոյ խօսափողներն ու տեսախցիկները չանջատւեցին եւ հանդիպումն անցաւ ուղիղ եթերում: Գաղտնիք չէր, որ Մոսկւան ու Թեհրանը հակւած էին Իդլիբի խնդրի ուժային լուծմանը, իսկ Անկարան դէմ էր` պնդելով, որ մարտական գործողութիւններից յետոյ Թուրքիա է ուղղւելու փախստականների հոսքը: Բայց դա պաշտօնական պատճառաբանութիւն էր. խնդիրը միայն փախստականները չեն, եթէ Սիրիայի կառավարական զօրքերը մտնում են Իդլիբ, Անկարան պէտք է հեռանայ այնտեղից: